Luis Enrique a lansat un atac la adresa rivalilor de la Borussia Dortmund. Tehnicianul de la PSG a vorbit înainte de manșa retur din semifinalele UEFA Champions League.
În primul duel din această „dublă”, Borussia Dortmund s-a impus cu scorul de 1-0, în Germania. Prestația lui PSG a fost aspru criticată de fani, dar și de jurnaliști
Luis Enrique, atac la adresa rivalilor de la Borussia Dortmund
La conferința de presă premergătoare partidei, Enrique a avut un mesaj pentru contestatari, dar și pentru rivalii de la Borussia Dortmund. Acesta a spus că, în cazul în care nemții se vor califica, îi va aplauda pe aceștia, chiar dacă „probabil nu o merită”.
„(n. red – Va fi un eșec dacă nu vă calificați în finală?) Să trecem la partea negativă. Păi, dacă nu mergem în finală, a doua zi va răsări soarele și vom merge mai departe. Îi vom aplauda pe rivali, chiar dacă poate nu o merită.
Nu știu dacă este un avantaj faptul că jucăm acasă. Titularii, cei care vor juca la Paris, nu au acționat în tur. Dar acum am reușit să pregătim perfect meciul. Acum ne dorim să întoarcem rezultatul.
Ne aflăm în fața posibilității de a ajunge în finala Ligii Campionilor, ceea ce se întâmplă rar în această întrecere. Trebuie să fim mai buni decât adversarul nostru”, a spus Luis Enrique, citat de mundodeportivo.com.
Kylian Mbappe, mesaj de patru cuvinte după ce PSG a fost învinsă de Borussia Dortmund! Postarea făcută imediat după meci
Kylian Mbappe a transmis un mesaj de doar patru cuvinte, după ce PSG a fost învinsă de Borussia Dortmund, în prima manşă a semifinalelor Champions League. Starul francez a făcut o postare, imediat după meci, având o reacţie categorică pentru adversarii germani.
Borussia Dortmund a produs surpriza şi a învins-o cu 1-0 pe PSG, pe teren propriu. Germanii s-au impus graţie golului marcat de Niclas Füllkrug.
Kylian Mbappe a postat o fotografie primul 11 al PSG-ului, pe contul său de Instagram, la scurt timp după meciul cu Borussia Dortmund. Starul francez a postat şi un scurt mesaj de luptă, înaintea returului cu germanii.
Mbappe şi-a avertizat astfel adversarii că returul de pe Parc de Princes va fi unul „de foc”: „Pauză! Aici este Paris (N.r. Mi-temps. ICI C’EST PARIS)„, a fost mesajul care a însoţit fotografia de grup postată de Kylian Mbappe.
Kylian Mbappe a fost integralist în duelul cu Borussia Dortmund, de pe Signal Iduna Park. Starul francez nu a avut însă o evoluţie stelară, motiv pentru care a primit nota 7,2 din partea celor de la sofascore.ro. A fost astfel al patrulea cel mai bine notat jucător din formaţia lui Luis Enrique, cea mai mare notă fiind primită de Vitinha, 8,2.
Duelul retur dintre PSG şi Borussia Dortmund se va disputa marţi, 7 mai, de la ora 22:00, şi va fi în format live text, pe AS.ro.